Det er nu endelig afgjort, at den frivillige brandmand og røgdykker Laurits Madsen, Støvring, ikke får nogen erstatning. For fire år siden var han med til brand i Suldrup, da en skorsten væltede ned over ham. Han blev tilkendt en erstatning på 308.000 kr i byretten - en afgørelse den tidligere Støvring Kommune ankede. Nu har Vestre Landsret afgjort, at Laurits Madsen selv var skyld i ulykken - og han dermed ikke skal have sin erstatning. -Min rertfærdighedssans har lidt et alvorligt knæk, siger han til Nordjyske Stiftstiden. Efter landsrettens afgørelse skal han betale 119.000 kr i sagsomkostninger.

Referat:
Han er selv skyld i at en skorsten væltede ned over ham, mener landsretten